440 de milioane de euro prin Start-Up Nation în 2024. Începe programul Femei Antreprenor și ne gândim la Start-Up Export - ministru
Programul Start-Up Nation va continua și în acest an, cu un buget din fonduri europene de peste 440 milioane de euro, iar la sfârșitul lunii iulie ar urma să demareze și Programul "Femei Antreprenor", a declarat, marți, la o conferință, ministrul Economiei, Antreprenoriatului și Turismului, Radu Oprea. Pentru pornire este nevoie de o Ordonanță de Urgență. De asemenea, a pronunțat numele unui nou program de ajutor de stat care să se numească Start-Up Export.